CELEX: 32017R1266
Language: et
Date: 2017-07-11 00:00:00
Title: Komisjoni rakendusmäärus (EL) 2017/1266, 11. juuli 2017, millega tunnistatakse kehtetuks määrus (EÜ) nr 2494/96 teatavate kaupade klassifitseerimise kohta kombineeritud nomenklatuuris

14.7.2017   
            
            
               ET
            
            
               Euroopa Liidu Teataja
            
            
               L 183/1
            
         KOMISJONI RAKENDUSMÄÄRUS (EL) 2017/1266,
   11. juuli 2017,
   millega tunnistatakse kehtetuks määrus (EÜ) nr 2494/96 teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
   ning arvestades järgmist:
   
               (1)
            
            
               Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad teatavate kaupade klassifitseerimist.
            
         
               (2)
            
            
               Komisjoni määruses (EÜ) nr 2494/96 (3) klassifitseeritakse toode „Polüetüleentereftalaadist lehed paksusega kuni 10 mikromeetrit, kaetud termotindiga ja keeratud 62 cm laiustesse rullidesse“ kombineeritud nomenklatuuri rubriiki 3215„Trükivärvid, tint ja tušš, kontsentreeritud, kontsentreerimata või tahked“. Toote klassifitseerimine rubriiki 3215 põhines kombineeritud nomenklatuuri klassifitseerimise üldreeglil 3b, kuid võimalike rubriikide kohaldamise põhjenduses üldreegli 3b järgi ei ole üksikasju arvestatud. Põhjenduses ei käsitleta seda, miks ei ole toodet klassifitseeritud rubriiki 9612, kuhu kuuluvad lisaks templipatjadele kirjutusmasinalindid jms trükilindid, tindiga immutatud või muul viisil trükimärkide jätmiseks ette valmistatud, poolidel, kassettides või mitte.
            
         
               (3)
            
            
               Määruses (EÜ) nr 2494/96 käsitletakse suuri rulle, mis ei ole kasutusvalmis tooted, vaid suhteliselt suured rullid, mida ei saa paigutada kirjutusmasinasse või muusse samalaadsesse seadmesse ilma eeltöötluseta. See teave puudub toote kirjelduses määruse (EÜ) nr 2494/96 lisas ning selle puudumine võib põhjustada kasutusvalmis värvilintide vale tariifse klassifitseerimise. Kasutusvalmis värvilindid klassifitseeritakse rubriiki 9612.
            
         
               (4)
            
            
               Kuna määruses (EÜ) nr 2494/96 käsitletud toodet enam turul ei ole, ei ole kõnealust määrust enam vaja. Enamus turul kättesaadavaid värvilinte, ka need, mis on üsna laiad ja pikad, sobivad kohe kirjutusmasinasse või muusse samalaadsesse seadmesse paigutamiseks, ilma eeltöötluseta. Lisaks koostatakse selgitav märkus kombineeritud nomenklatuuri värvilinte käsitlevatesse alamrubriikidesse 9612 10 10 – 9612 10 80, et anda juhiseid värvilintide tariifseks klassifitseerimiseks.
            
         
               (5)
            
            
               Määrus (EÜ) nr 2494/96 tuleks seepärast tunnistada kehtetuks, et vältida lahknevusi värvilintide tariifsel klassifitseerimisel ning tagada kombineeritud nomenklatuuri ühetaoline kohaldamine kogu liidus.
            
         
               (6)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrus (EÜ) nr 2494/96 tunnistatakse kehtetuks.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 11. juuli 2017
      
         
            Komisjoni nimel
         
         
            presidendi eest
         
         
            maksunduse ja tolliliidu peadirektoraadi
         
         
            peadirektor
         
         Stephen QUEST
      
   
   
      (1)  ELT L 269, 10.10.2013, lk 1.
   
      (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).
   
      (3)  Komisjoni 23. detsembri 1996. aasta määrus (EÜ) nr 2494/96 teatavate kaupade klassifitseerimise kohta kombineeritud nomenklatuuris (EÜT L 338, 28.12.1996, lk 38).